Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, Hezkuntzako kontseilariaren uztailaren 5eko 82/2016 Foru Aginduari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipek, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Nafarroako Gobernuko Hezkuntzako kontseilariak uztailaren 5ean emandako 82/2016 Foru Aginduak baliorik gabe uzten ditu martxoaren 4ko 37/2010, ekainaren 18ko 103/2010, abuztuaren 31ko 146/2010 eta irailaren 22ko 88/2014 foru aginduak. Aipatu foru aginduek ikasliburuen doakotasunerako programatik kanpo uzten zituzten argitalpen batzuk, Foru Komunitatearen hezkuntza-curriculuma eta errealitate instituzionala ez errespetatzeagatik.

Foru agindu horrek indarrean dirauenez, parlamentari honek honako hau galdetzen du:

Gobernu honek ba al du Nafarroako Gobernuko Hezkuntzako kontseilariaren uztailaren 5eko 82/2016 Foru Agindua deuseztatzeko asmorik? Izan ere, foru agindu horrek ahalbidetzen du Nafarroako hezkuntza sisteman erabiltzea hainbat etapatako curriculuma bete ez eta Nafarroaren errealitate instituzionala errespetatzen ez duten testuliburuak.

Iruñean, 2019ko irailaren 11n

Foru parlamentaria: Pedro González Felipe